РЕПУБЛИКА СРБИЈА

НАРОДНА СКУПШТИНА

01 Број 06-2/100-21

7. април 2021. године

Б е о г р а д

**З А П И С Н И К**

**ПЕТЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 30. И 31. МАРТА И 1, 6. И 7. АПРИЛА 2021. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 114 народних посланика, а применом електронског система за гласање утврђено је да је у сали присутан 171 народни посланик, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства правде, Тужилаштва за организовани криминал и Министарства просвете, науке и технолошког развоја, Мирсад Хоџић, представник Посланичке групе УЈЕДИЊЕНА ДОЛИНА - СДА САНЏАКА - од министра државне управе и локалне самоуправе, Наташа Михаиловић-Вацић, заменик председника Посланичке групе Социјалдемократска партија Србије - од Министарства здравља, Акош Ујхељи, представник Посланичке групе САВЕЗ ВОЈВОЂАНСКИХ МАЂАРА - од председника Владе, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарства за људска и мањинска права и друштвени дијалог и проф. др Драгољуб Ацковић, представник Посланичке групе „Александар Вучић - за нашу децу“ - од Министарства просвете, науке и технолошког развоја.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, др Марко Богдановић, Зоран Бојанић, Невена Веиновић, Младен Грујић, Владимир Ђукановић, Милан Ђурица, Нинослав Ерић, Илија Животић, Марко Зељуг, Крсто Јањушевић, мр Јадранка Јовановић, Драгомир Карић, Нандор Киш, Борисав Ковачевић, Јован Колунџија, Софија Максимовић, проф. др Предраг Марковић, Илија Матејић, Марко Младеновић, Оливера Недељковић, Весна Недовић, проф. др Александра Павловић Марковић, Љубо Петровић, Мира Петровић, Мисала Праменковић, Иван Рибаћ, Душица Стојковић, Иван Тасовац, Смиља Тишма, Марија Тодоровић, Србислав Филиповић, Ацо Петровић, Љиљана Кузмановић-Вујаковић, Марина Мирковић, Мина Китановић и Никола Кожовић.

Народна скупштина је, већином гласова, усвојила: Записник седнице Трећег ванредног заседања Народне скупштине Републике Србије у Дванаестом сазиву, одржане 23, 24. и 25. фебруара 2021. године (од 185 присутних народних посланика, 167 је гласало за, а 18 није гласало), Записник Прве седнице Првог редовног заседања Народне скупштине Републике Србије у 2021. години, одржане 2, 3. и 4. марта 2021. године (од 186 присутних народних посланика, 171 је гласао за, а 15 није гласало) и Записник Друге седнице Првог редовног заседања Народне скупштине Републике Србије у 2021. години, одржане 9, 10. и 11. марта 2021. године (од 186 присутних народних посланика, 171 је гласао за, а 15 није гласало).

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Бојана Торбице да се дневни ред допуни тачком Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 185 присутних народних посланика, 26 је гласало за, а 159 није гласало) и предлог народног посланика Маријана Ристичевића да се дневни ред допуни тачком Предлог закона о измени и допунама Закона о електронским медијима, који је поднео Народној скупштини 9. марта 2021. године (након образложења народног посланика Маријана Ристичевића, од 184 присутна народна посланика, 17 је гласало за, четири против, а 163 нису гласала).

Народна скупштина је, већином гласова (од 184 присутна народна посланика, 168 је гласало за, а 16 није гласало), прихватила предлог народног посланика др Александра Мартиновића да се обави:

**1. заједнички начелни и јединствени претрес о:**

**- Предлогу закона о музејској делатности,** који је поднела Владаи

**- Предлогу одлуке о проглашењу старе и ретке библиотечке грађе за културно добро од изузетног значаја,** који је поднела Влада;

**2. заједнички начелни и јединствени претрес о:**

**- Предлогу закона о изменама Закона о судијама,** који су поднели народни посланици Ђорђе Комленски, Маријан Ристичевић, Ана Караџић и Бојан Торбицаи

**- Предлогу одлуке о престанку функције председника Прекршајног суда у Неготину, Основног суда у Крушевцу и Основног суда у Новом Пазару,** који је поднео Одбор за правосуђе, државну управу и локалну самоуправу.

Народна скупштина је, већином гласова (од 184 присутна народна посланика, 169 је гласало за, а 15 није гласало), утврдила дневни ред Пете седнице Првог редовног заседања Народне скупштине Републике Србије у 2021. години, у целини.

**Тако утврђен дневни ред је следећи:**

1. **Предлог закона о изменама Закона о попису становништва, домаћинстава и станова 2021. године**, који је поднела Влада (број 011-412/21 од 12. марта 2021. године),
2. **Предлог закона о музејској делатности**, који је поднела Влада (број 011-411/21 од 12. марта 2021. године),
3. **Предлог закона о изменама Закона о судијама**, који су поднели народни посланици Ђорђе Комленски, Маријан Ристичевић, Ана Караџић и Бојан Торбица (број 011-1800/20 од 16. новембра 2020. године),
4. **Предлог закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине**, који је поднела Влада (број 011-407/21 од 11. марта 2021. године),
5. **Предлог одлуке о проглашењу старе и ретке библиотечке грађе за културно добро од изузетног значаја**, који је поднела Влада (број 630-413/21 од 12. марта 2021. године) и
6. **Предлог одлуке о престанку функције председника Прекршајног суда у Неготину, Основног суда у Крушевцу и Основног суда у Новом Пазару**, који је поднео Одбор за правосуђе, државну управу и локалну самоуправу (број 02-389/21 од 9. марта 2021. године).

Председник је, сагласно члану 90. став 1. Пословника, обавестио да су позвани да седници присуствују: Бранислав Недимовић, потпредседник Владе и министар пољопривреде, шумарства и водопривреде, Синиша Мали, министар финансија, Снежана Лакчевић, помоћник директора Републичког завода за статистику, Петар Коровић, вршилац дужности помоћника директора Републичког завода за статистику и Љиљана Ђорђевић, начелник Одељења у Републичком заводу за статистику.

Затим је Народна скупштина прешла на рад по утврђеном дневном реду, односно на **начелни претрес о 1. тачки дневног реда - ПРЕДЛОГУ ЗАКОНА О ИЗМЕНАМА ЗАКОНА О ПОПИСУ СТАНОВНИШТВА, ДОМАЋИНСТАВА И СТАНОВА 2021. ГОДИНЕ**.

Председник је, сагласно члaну **157. став 1.** Пословника, отворио начелни претрес о Предлогу **закона**.

Уводно излагање о Предлогу закона поднео је представник предлагача Бранислав Недимовић, потпредседник Владе и министар пољопривреде, шумарства и водопривреде.

У начелном претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Драган Д. Марковић, председник Посланичке групе ЈЕДИНСТВЕНА СРБИЈА (ЈС), др Муамер Бачевац, представник Посланичке групе Социјалдемократска партија Србије, (након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Ђорђе Тодоровић, представник Посланичке групе „Александар Вучић - за нашу децу“, Енис Имамовић, заменик председника Посланичке групе УЈЕДИЊЕНА ДОЛИНА-СДА САНЏАКА (након чега су се за реч, по Пословнику, јавили народни посланици: Ђорђе Милићевић – указао на повреде чл. 98. и 107. Пословника, Енис Имамовић – указао на повреду члана 104. Пословника, а објашњење је дао председавајући Радован Тврдишић, потпредседник Народне скупштине и Ђорђе Милићевић – указао на повреду члана 27. Пословника, а објашњење је дао председавајући, а затим се за реч јавио министар Бранислав Недимовић), проф. др Јахја Фехратовић (након чега су узајамно реплицирали народни посланици Ђорђе Тодоровић и проф. др Јахја Фехратовић), Владан Глишић и Ана Миљанић, а затим је председавајући одредио паузу у трајању од једног часа.

Након паузе, седница је настављена у 15 часова и 10 минута.

У наставку начелног претреса учествовали су народни посланици: Јасмина Каранац (након чијег излагања се за реч јавио министар Бранислав Недимовић), Марија Јевђић, Звонимир Стевић, Милија Милетић, Александар Марковић, Бранимир Јовановић, Војислав Вујић, Снежана Пауновић, Сандра Јоковић, Ненад Крстић, Оливера Огњановић, Ненад Митровић, Невенка Костадинова, Стефан Србљановић, Љиљана Малушић, Верољуб Матић, Миланка Јевтовић Вукојичић, Рајка Матовић, Милимир Вујадиновић, Милан Југовић, проф. др Драгољуб Ацковић, Ђорђе Дабић, Верољуб Арсић, Зоран Томић, Угљеша Мрдић, Маријан Ристичевић, Александар Мирковић, Миодраг Линта и Милош Банђур.

Затим је председавајући др Владимир Орлић, потпредседник Народне скупштине, закључио начелни претрес о Предлогу закона.

Првог дана рада, седница је завршена у 19 часова.

**Други дан рада – 31. март 2021. године**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 92 народна посланика, а применом електронског система за гласање утврђено је да је у сали присутно 135 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, др Драгана Баришић, др Муамер Бачевац, Надије Бећири, др Марко Богдановић, Зоран Бојанић, Братимир Васиљевић, Невена Веиновић, мр Данијела Вујичић, Младен Грујић, проф. др Зоран Драгишић, Милован Дрецун, Владимир Ђукановић, Милан Ђурица, Нинослав Ерић, Илија Животић, Марко Зељуг, Крсто Јањушевић, Марија Јевђић, Шаип Камбери, Драгомир Карић, Јован Колунџија, Ђорђе Комленски, Маријана Крајновић, Стефан Кркобабић, Ненад Крстић, Никола Лазић, Миодраг Линта, Софија Максимовић, Драган Д. Марковић, проф. др Предраг Марковић, Илија Матејић, Милија Милетић, Ненад Митровић, Марко Младеновић, Милутин Мркоњић, Оливера Недељковић, Весна Недовић, Слађана Николић, проф. др Александра Павловић Марковић, Ђуро Перић, Љубо Петровић, Мира Петровић, Милена Поповић, Катарина Ракић, проф. др Љубинко Ракоњац, Иван Рибаћ, проф. др Горан Тасић, Иван Тасовац, Милош Терзић, Марија Тодоровић, Србислав Филиповић, Александар Чотрић, Ацо Петровић, Љиљана Кузмановић-Вујаковић, Марина Мирковић и Даниел Ђивановић.

Председник је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседник Владе и министар културе и информисања, Данијела Ванушић, вршилац дужности помоћника министра културе и информисања, Тијана Палковљевић Бугарски, управник Галерије Матице српске у Новом Саду и Владимир Пиштало, управник Народне библиотеке Србије.

Затим је Народна скупштина наставила рад и прешла на **заједнички начелни и јединствени претрес о предлозима аката из тачака 2. и 5. дневног реда.**

Председник је, сагласно члану 157. став 1. и члану 192. став 3, а сходно члану 157. став 2. Пословника, отворио **заједнички начелни и јединствени претрес о:**

**- Предлогу закона о музејској делатности и**

**- Предлогу одлуке о проглашењу старе и ретке библиотечке грађе за културно добро од изузетног значаја.**

Уводно излагање о предлозима аката поднела је представник предлагача Маја Гојковић, потпредседник Владе и министар културе и информисања.

У заједничком начелном и јединственом претресу учествовали су народни посланици: Сандра Божић, известилац Одбора за културу и информисање, Јелена Жарић Ковачевић, известилац Одбора за уставна питања и законодавство (затим је председник обавестио народне посланике да су народни посланици Ђорђе Комленски, Маријан Ристичевић, Ана Караџић и Бојан Торбица, писаним путем, повукли из процедуре Предлог закона о изменама Закона о судијама – 3. тачка дневног реда, који су поднели Народној скупштини 16. новембра 2020. године), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавила министар Маја Гојковић), Наташа Михаиловић - Вацић, заменик председника Посланичке групе Социјалдемократска партија Србије, Нандор Киш, представник Посланичке групе САВЕЗ ВОЈВОЂАНСКИХ МАЂАРА, Загорка Алексић, представник Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавила министар Маја Гојковић), Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања се за реч јавила министар Маја Гојковић, а реплицирала јој је народни посланик Снежана Пауновић), Јелена Обрадовић, представник Посланичке групе „Александар Вучић - за нашу децу“ (поводом чијег излагања се за реч јавила министар Маја Гојковић), Мисала Праменковић (поводом чијег излагања се за реч јавила министар Маја Гојковић, а реплицирала јој је народни посланик Мисала Праменковић), Самира Ћосовић, Славенко Унковић, др Емеше Ури, Јелица Сретеновић, Станислава Јаношевић, Јелена Михаиловић и Јелена Коцић, после чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова и одредила паузу у трајању од једног часа.

Након паузе, седница је настављена у 15 часова и 10 минута.

У наставку заједничког начелног и јединственог претреса учествовали су народни посланици: Небојша Бакарец (поводом чијег излагања се за реч јавила министар Маја Гојковић), Весна Кнежевић, Никола Јоловић, Виолета Оцокољић, проф. др Марко Атлагић, Босиљка Срдић, Лав - Григорије Пајкић, Светлана Милијић, Борис Бурсаћ, Јасмина Обрадовић, Никола Војиновић, мр Јадранка Јовановић, проф. др Владимир Маринковић, Миленка Субић, Братислав Југовић (поводом чијег излагања се за реч јавила министар Маја Гојковић), Милица Дачић, Маријан Ристичевић, Оља Петровић, Весна Марковић, Вук Мирчетић, Весна Ранковић, Владица Маричић, Рајка Матовић и Јелена Обрадовић, представник Посланичке групе „Александар Вучић - за нашу децу“ (поводом чијег излагања се за реч јавила министар Маја Гојковић), након чега је председник, у складу са чланом 98. став 4. Пословника, закључио заједнички начелни и јединствени претрес о предлозима аката из тачака 2. и 5. дневног реда.

Другог дана рада, седница је завршена у 19,00 часова.

**Трећи дан рада – 1. април 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 62 народна посланика, а применом електронског система за гласање утврђено је да је у сали присутно 120 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од ЈП „Електропривреда Србије“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Стефан Србљановић, представник Посланичке групе „Александар Вучић - за нашу децу“ - од председника Владе и министра финансија.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Душан Бајатовић, Арђенд Бајрами, Жарко Богатиновић, др Марко Богдановић, Сандра Божић, Зоран Бојанић, Јосип Броз, Невена Веиновић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Владан Заграђанин, Марко Зељуг, Крсто Јањушевић, мр Јадранка Јовановић, Драгомир Карић, Јован Колунџија, Маријана Крајновић, Никола Лазић, Сања Лакић, Миодраг Линта, Софија Максимовић, Драган Д. Марковић, Драган М. Марковић, проф. др Предраг Марковић, Илија Матејић, Јелена Мијатовић, Марко Младеновић, Милутин Мркоњић, Оливера Недељковић, Весна Недовић, Слађана Николић, проф. др Александра Павловић Марковић, Лав-Григорије Пајкић, Биљана Пантић Пиља, Марко Парезановић, др Балинт Пастор, Љубо Петровић, Мира Петровић, Милена Поповић, Мисала Праменковић, Марина Рагуш, Катарина Ракић, Иван Рибаћ, Јелица Сретеновић, проф. др Горан Тасић, Иван Тасовац, Милош Терзић, Ђорђе Тодоровић, Марија Тодоровић, др Емеше Ури, Србислав Филиповић, Ана Чарапић, Александар Чотрић, Ацо Петровић и Љиљана Кузмановић-Вујаковић.

Затим је Народна скупштина наставила рад и прешла на **јединствени претрес о 6. тачки дневног реда** **-** **ПРЕДЛОГУ ОДЛУКЕ О ПРЕСТАНКУ ФУНКЦИЈЕ ПРЕДСЕДНИКА ПРЕКРШАЈНОГ СУДА У НЕГОТИНУ, ОСНОВНОГ СУДА У КРУШЕВЦУ И ОСНОВНОГ СУДА У НОВОМ ПАЗАРУ.**

Председник је, сагласно члану 192. став 3. и члану 202. Пословника, oтворио јединствени претрес о Предлогу одлуке.

У јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Јелена Жарић Ковачевић, представник Посланичке групе „Александар Вучић - за нашу децу“, Самир Тандир, Данијела Вељовић, мр Ђорђе Косанић, Ђорђе Милићевић (након чега су реплике разменили народни посланици др Александар Мартиновић и Ђорђе Милићевић), Миленко Јованов, проф. др Јахја Фехратовић (затим су реплике разменили народни посланици др Александар Мартиновић и проф. др Јахја Фехратовић), Снежана Пауновић, Маријан Ристичевић, Угљеша Мрдић, Адам Шукало (након чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова, а затим су се за реч, по Пословнику, јавили народни посланици проф. др Јахја Фехратовић - указао на повреде чл. 107. и 108. Пословника и др Александар Мартиновић - указао на повреду члана 27. Пословника, а председавајућа је дала објашњење после чега је одредила паузу од једног часа).

После паузе, седница је настављена у 15 часова и 5 минута.

У наставку јединственог претреса учествовали су народни посланици: Верољуб Арсић, Александар Мирковић, проф. др Владимир Маринковић, Предраг Рајић, проф. др Марко Атлагић, Милош Банђур, Братимир Васиљевић, др Владимир Орлић и др Александар Мартиновић.

Затим је председник Народне скупштине, у складу са чланом 98. став 4. Пословника, закључио јединствени претрес о Предлогу одлуке.

Трећег дана рада, седница је завршена у 17 часова и 50 минута.

**Четврти дан рада – 6. април 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 113 народних посланика, а применом електронског система за гласање утврђено је да је у сали присутно 145 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства грађевинарства, саобраћаја и инфраструктуре и председника Владе, Акош Ујхељи, представник Посланичке групе САВЕЗ ВОЈВОЂАНСКИХ МАЂАРА - од Министарства трговине, туризма и телекомуникација и Министарства финансија, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Народне скупштине и проф. др Владимир Маринковић, представник Посланичке групе „Александар Вучић - за нашу децу“ - од Републичког јавног тужилаштва.

Председник је обавестио да је спречен да седници присуствује народни посланик Ђорђе Комленски.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Жарко Богатиновић, Зоран Бојанић, Никола Војиновић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Марко Зељуг, Драгомир Карић, Јован Колунџија, Софија Максимовић, Весна Марковић, проф. др Предраг Марковић, Илија Матејић, Марко Младеновић, Оливера Недељковић, Весна Недовић, проф. др Жарко Обрадовић, Јелена Обрадовић, проф. др Александра Павловић Марковић, Биљана Пантић Пиља, Љубо Петровић, Мира Петровић, Ана Пешић, Тамара Пилиповић, Милена Поповић, Мисала Праменковић, Никола Радосављевић, Катарина Ракић, проф. др Горан Тасић, Иван Тасовац, Смиља Тишма, Марија Тодоровић, др Емеше Ури, Србислав Филиповић, Ацо Петровић, Љиљана Кузмановић-Вујаковић и Марина Мирковић.

Председник је, сагласно члану 90. став 1. Пословника, обавестио да су позвани да седници присуствују: Томислав Момировић, министар грађевинарства, саобраћаја и инфраструктуре и Енес Бухић, државни секретар у Министарству грађевинарства, саобраћаја и инфраструктуре.

Затим је Народна скупштина наставила рад и прешла на **јединствени претрес о 4. тачки дневног реда - ПРЕДЛОГУ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И САВЕТА МИНИСТАРА БОСНЕ И ХЕРЦЕГОВИНЕ О ОДРЖАВАЊУ И РЕКОНСТРУКЦИЈИ ПУТНИХ МЕЂУДРЖАВНИХ МОСТОВА ИЗМЕЂУ РЕПУБЛИКЕ СРБИЈЕ И БОСНЕ И ХЕРЦЕГОВИНЕ.**

Председник је, сагласно члану 170. Пословника, отворио јединствени претрес о Предлогу закона (након чега је одредио паузу до 12,00 часова).

Након паузе, седница је настављена у 12,00 часова.

Уводно излагање о Предлогу закона поднео је представник предлагача Томислав Момировић, министар грађевинарства, саобраћаја и инфраструктуре.

У јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавио министар Томислав Момировић, а реплицирао му је народни посланик др Муамер Зукорлић), Драган Д. Марковић, председник Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавио министар Томислав Момировић, а затим је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Самира Ћосовић, представник Посланичке групе Социјалдемократска партија Србије, Милутин Мркоњић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања се за реч јавио министар Томислав Момировић, а реплицирао му је народни посланик Милутин Мркоњић), Адам Шукало, представник Посланичке групе „Александар Вучић - за нашу децу“, проф. др Јахја Фехратовић, Маријан Ристичевић, Загорка Алексић, Јелисавета Вељковић и Ђорђе Милићевић, а затим је председавајућа одредила паузу у трајању од једног часа.

Након паузе, седница је настављена у 15 часова и 5 минута.

У наставку јединственог претреса учествовали су народни посланици: Милија Милетић, Славенко Унковић, Дијана Радовић, Сања Лакић, Небојша Павловић, др Муамер Бачевац, Светлана Милијић, Томислав Јанковић, Дубравка Филиповски, Младен Бошковић, Љиљана Малушић (поводом чијег излагања се за реч јавио министар Томислав Момировић), Милимир Вујадиновић (поводом чијег излагања се за реч јавио министар Томислав Момировић), Миланка Јевтовић Вукојичић, Петар Весовић, Снежана Петровић (поводом чијег излагања се за реч јавио министар Томислав Момировић), Виктор Јевтовић, Адријана Пуповац (поводом чијег излагања се за реч јавио министар Томислав Момировић), Зоран Томић, Тијана Давидовац, Миодраг Линта, Мирела Раденковић, проф. др Марко Атлагић, Ана Белоица, Верољуб Арсић, Оља Петровић и Александар Мирковић (поводом чијег излагања се за реч јавио министар Томислав Момировић).

Затим је председавајући др Владимир Орлић, потпредседник Народне скупштине, закључио јединствени претрес о Предлогу закона.

Четвртог дана рада, седница је завршена у 19 часова и 10 минута.

**Пети дан рада – 7. април 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 75 народних посланика, а применом електронског система за гласање утврђено је да је у сали присутно 116 народних посланика и да постоје услови за рад Народне скупштине.

Председник је обавестио да је спречен да седници присуствује народни посланик Ђорђе Комленски.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, Надије Бећири, Жарко Богатиновић, Младен Грујић, Владимир Ђукановић, Милан Ђурица, Илија Животић, Марко Зељуг, Енис Имамовић, Марија Јевђић, мр Јадранка Јовановић, Никола Јоловић, Шаип Камбери, Драгомир Карић, Маријана Крајновић, Стефан Кркобабић, Селма Кучевић, Софија Максимовић, Драган Д. Марковић, Драган М. Марковић, Илија Матејић, Марко Младеновић, Оливера Недељковић, Весна Недовић, Слађана Николић, Јасмина Обрадовић, Јелена Обрадовић, проф. др Александра Павловић Марковић, Биљана Пантић Пиља, др Балинт Пастор, Ђуро Перић, Љубо Петровић, Мира Петровић, Ана Пешић, Милена Поповић, Мисала Праменковић, Никола Радосављевић, Катарина Ракић, проф. др Љубинко Ракоњац, Јелица Сретеновић, проф. др Горан Тасић, Иван Тасовац, Милош Терзић, Смиља Тишма, Марија Тодоровић, Славенко Унковић, др Емеше Ури, Мирсад Хоџић, Адам Шукало, Љиљана Кузмановић-Вујаковић и Даниел Ђивановић.

Председник је, сагласно члану 90. став 1. Пословника, обавестио да су позвани да седници присуствују: Бранислав Недимовић, потпредседник Владе и министар пољопривреде, шумарства и водопривреде, Синиша Мали, министар финансија, Анђелка Атанасковић, министар привреде, Снежана Лакчевић, помоћник директора Републичког завода за статистику, Петар Коровић, вршилац дужности помоћника директора Републичког завода за статистику и Љиљана Ђорђевић, начелник Одељења у Републичком заводу за статистику.

Затим је Народна скупштина наставила рад и прешла на **претрес у појединостима о** **1. тачка дневног реда – ПРЕДЛОГУ ЗАКОНА О ИЗМЕНАМА ЗАКОНА О ПОПИСУ СТАНОВНИШТВА, ДОМАЋИНСТАВА И СТАНОВА 2021. ГОДИНЕ**.

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани народног посланика Ђорђа Тодоровића, на назив Предлога закона, са исправком и на члан 3. и амандмани Одбора за финансије, републички буџет и контролу трошења јавних средстава, којим се испред члана 1. додаје нови члан и на чл. 1, 2. и 5.

У претресу о Амандману на назив Предлога закона, са исправком, који је поднео народни посланик Ђорђе Тодоровић, учествовали су подносилац Амандмана и народни посланици Самир Тандир, Војислав Вујић, др Александра Томић, Милија Милетић (након чијег излагања су се за реч, односно реплику јављали представник предлагача Анђелка Атанасковић, министар привреде и народни посланик Самир Тандир), проф. др Љубиша Стојмировић, Јасмина Каранац (након чијег излагања се за реч јавила министар Анђелка Атанасковић), доц. др Михаило Јокић, Ненад Филиповић, Србислав Филиповић и Ђорђе Милићевић (након чијег излагања се за реч јавила министар Анђелка Атанасковић, којој је реплицирао народни посланик Ђорђе Милићевић).

У претресу о Амандману којим се испред члана 1. додаје нови члан, који је поднео Одбор за финансије, републички буџет и контролу трошења јавних средстава, учествовали су народни посланици Милица Обрадовић, Самира Ћосовић (након чијег излагања се за реч јавила министар Анђелка Атанасковић), Небојша Бакарец и Угљеша Мрдић (након чијег излагања се за реч јавила министар Анђелка Атанасковић).

У претресу о Амандману на члан 1. који је поднео Одбор за финансије, републички буџет и контролу трошења јавних средстава учествовали су народни посланици Миланка Јевтовић Вукојичић, др Весна Ивковић, Милија Милетић, проф. др Марко Атлагић и Лука Кебара (затим је председавајући др Владимир Орлић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова и одредио паузу у трајању од једног часа).

Након паузе седница је настављена у 15 часова и 10 минута.

У претресу о Амандману на члан 2. који је поднео Одбор за финансије, републички буџет и контролу трошења јавних средстава учествовали су народни посланици Милимир Вујадиновић, Александар Мирковић, Братислав Југовић, Вук Мирчетић, Крсто Јањушевић и Верољуб Арсић.

У претресу о Амандману на члан 3. који је поднео народни посланик Ђорђе Тодоровић, учествовали су подносилац Амандмана и народни посланици Љиљана Малушић, проф. др Драгољуб Ацковић и Ђорђе Дабић.

У претресу о Амандману на члан 5. који је поднео Одбор за финансије, републички буџет и контролу трошења јавних средстава учествовали су народни посланици Зоран Томић и Томислав Јанковић.

Затим је председавајућа Елвира Ковач, потпредседник Народне скупштине, закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона.

Председавајућа је, сагласно члану 87. став 5. Пословника, одредила среду, 7. април 2021. године, са почетком у 17 часова и 15 минута, као Дан за гласање о тачкама дневног реда Пете седнице Првог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 170 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда –** **ПРЕДЛОГ ЗАКОНА О ИЗМЕНАМА ЗАКОНА О ПОПИСУ СТАНОВНИШТВА, ДОМАЋИНСТАВА И СТАНОВА 2021. ГОДИНЕ**

Народна скупштина је, једногласно (од 171 присутног народног посланика, 171 је гласао за), прихватила Предлог закона, у начелу.

Народна скупштина је посебно одлучила да постоји општи интерес за повратно дејство одредбе члана 1. Предлога закона (од 172 присутна народна посланика, 172 су гласала за).

Народна скупштина је, једногласно (од 172 присутна народна посланика, 172 су гласала за), усвојила Предлог закона о изменама Закона о попису становништва, домаћинстава и станова 2021. године, у целини.

**2. тачка дневног реда – ПРЕДЛОГ ЗАКОНА О МУЗЕЈСКОЈ ДЕЛАТНОСТИ**

Народни посланик Никола Радосављевић, писаним путем, повукао је Амандман који је поднео на члан 44. Предлога закона.

Народна скупштина је, једногласно (од 172 присутна народна посланика, 172 су гласала за), усвојила Предлог закона о музејској делатности, у целини.

**4. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И САВЕТА МИНИСТАРА БОСНЕ И ХЕРЦЕГОВИНЕ О ОДРЖАВАЊУ И РЕКОНСТРУКЦИЈИ ПУТНИХ МЕЂУДРЖАВНИХ МОСТОВА ИЗМЕЂУ РЕПУБЛИКЕ СРБИЈЕ И БОСНЕ И ХЕРЦЕГОВИНЕ**

Народна скупштина је, већином гласова свих народних посланика (од 172 присутна народна посланика, 172 су гласала за), усвојила Предлог закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, у целини.

**5. тачка дневног реда – ПРЕДЛОГ ОДЛУКЕ О ПРОГЛАШЕЊУ СТАРЕ И РЕТКЕ БИБЛИОТЕЧКЕ ГРАЂЕ ЗА КУЛТУРНО ДОБРО ОД ИЗУЗЕТНОГ ЗНАЧАЈА**

Народна скупштина је, једногласно (од 172 присутна народна посланика, 172 су гласала за), усвојила Предлог одлуке о проглашењу старе и ретке библиотечке грађе за културно добро од изузетног значаја, у целини.

**6. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ПРЕДСЕДНИКА ПРЕКРШАЈНОГ СУДА У НЕГОТИНУ, ОСНОВНОГ СУДА У КРУШЕВЦУ И ОСНОВНОГ СУДА У НОВОМ ПАЗАРУ**

Народна скупштина је, већином гласова свих народних посланика (од 172 присутна народна посланика, 172 су гласала за), усвојила Предлог одлуке о престанку функције председника Прекршајног суда у Неготину, Основног суда у Крушевцу и Основног суда у Новом Пазару, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Пету седницу Првог редовног заседања Народне скупштине Републике Србије у 2021. години.

Седница је закључена у 17 часова и 25 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић